section_heading: Radnja
paragraph_text: Mnogo godina kasnije, Jupiter Jones čisti kuće svojih bogatih susjeda. Kako bi skupila dovoljno novca za teleskop, Jupiter uz pomoć svog rođaka Vlada pristaje prodati svoje jajne stanice, a pritom se koristi imenom svoje prijateljice Katharine Dunlevy. U stanu od Katherine, Jupiter i ona bivaju napadnute od strane izvanzemaljskih "Čuvara", a kada ih Jupiter uspije uslikati svojim mobitelom, oni joj izbrišu sjećanje na incident. Jupiter, međutim, pronalazi fotografiju na svom telefonu dok u klinici čeka na pregled, ali se ne može sjetiti uslikanog događaja. Tijekom procedure Jupiter otkriva da su doktori i medicinske sestre zapravo Čuvari koji su poslani da je ubiju, ali ju u posljednji trenutak spašava Caine Wise, bivši vojnik kojeg je Titus poslao kako bi mu doveo Jupiter.